**Referat fra møte i Råde Rotaryklubb 15.1.2018**

10 medlemmer og 5 gjester til stede

Program: Vinner av årets bygdeutviklingspris, Ole Egge

Bursdager: Einar Smedsvig 8.1. og Bjørn Amundsen 15.1.

Presidenten informerte om at styret hadde avslått en søknad fra Råde IL om støtte til Boule-bane.

Presidenten oppsummerte kort fra Midtveismøtet som ble gjennomført 11.1. I tillegg til Jon, var Einar og Hans Chr. til stede. Hans Christian informerte der om Rotary Buisness Network som skal ha sitt første møte på Kihl 1.3.2018.

Kveldens foredragsholder var Eggebonde Ole Egge.

På Moer Gård i Kroer produserer de egg med antistoffer som brukes til nyretester, graviditetstester og annen diagnostiering.

Produksjon av antistoffer blir i andre deler av verden gjort ved å tappe blod fra kaniner, sau, geit og hest. På Moer Gård har de funnet en metode ved å injisere hønene slik at eggeplommene inneholder akkurat de antistoffene som er ønsket.

Takket være god dyrehelse i Norge er det mulig å få dette til. En forutsetning er nemlig at hønene ikke har fått vaksiner som motarbeider produksjonen av antistoffene. Norske høner får kun en vaksine, mens høner i EU får 21 vaksiner og i USA 30. Dette er også årsaken til at firmaet Norwegian Antibodies AS eksporterer råstoff til diagnostisering til mange land, bl.a. China.

Det er viktig at god dyrehelse blir ivaretatt, og kravet om frittgående høner kan føre til at dette blir vanskelig.

Det forskes videre og produksjon av antistoffer mot sykdom er et mål. Det vil kunne erstatte bruk av antibiotika.

Det satses også på produksjon av antistoffer til bruk i husdyrhold. Bl.a. er det til utprøving CRP tester på hund. Firmaet har fått EU-støtte til videre forskning og de ser for seg produksjon av antistoffer som kan benyttes bl.a. innenfor fiskeoppdrett.

Ved møtets slutt ble Ole Egge takket for en flott presentasjon av en næring som var ukjent for de fleste av oss.

Kveldens vinflaskevinner ble Hans Christian. Vi ser frem til et interessant 3-minutters foredrag.

Ref.: Jan Sverre 16.1.2018